
RAPORT

asupra Propunerii legislative privind modificarea Ordonanţei de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale
(Plx. 276/2015)

În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, cu Propunerea legislativă privind modificarea Ordonanţei de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale, transmisă cu adresa nr. Plx. 276 din 23 martie 2015 şi înregistrată sub nr. 4c-4/169/24.03.2015.
Consiliul Legislativ, cu avizul nr. 1391/19.12.2014, a avizat favorabil propunerea legislativă cu observaţii şi propuneri.

Guvernul nu susţine adoptarea propunerii legislative prin punctul de vedere nr. 2660/09.04.2015.

Propunerea legislativă a fost respinsă  de Senat în şedinţa din 18  martie  2015.

Comisia juridică, de disciplină şi imunităţi a avizat favorabil propunerea legislativă.

Comisia pentru buget, finanţe si bănci şi Comisia pentru transporturi şi infrastructură au avizat negativ propunerea legislativă.

Propunerea legislativă are ca obiect de reglementare modificarea  şi completarea Ordonanţei de urgenţă a Guvernului nr. 12/2006.
Potrivit art. 75 alin. (1) şi (3) din Constituţia României, republicată şi a art. 92  alin. (9) pct.1. din Regulamentul Camerei Deputaţilor republicat, cu modificările ulterioare, Camera Deputaţilor este Cameră  decizională.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat din partea Ministerului Agriculturii şi Dezvoltării Rurale domnul Daniel Botănoiu,  Secretar de stat.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 8 decembrie 2015.

La lucrările comisiei au fost prezenţi 33 de deputaţi, din totalul de 35 de membri ai comisiei.

În urma examinării propunerii legislative şi a opiniilor exprimate de către membrii comisiei, s-a hotărât, cu majoritate de voturi   (s-au înregistrat 2 voturi împotrivă)  să se supună plenului Camerei Deputaţilor raportul de respingere asupra propunerii legislative din următorul motiv: 
- legislaţia comunitară privind organizarea comună a pieţei produselor agricole cât şi piaţa internă a seminţelor de consum a suferit modificări,  de aceea  este necesară revizuirea întregii legislaţii care vizează piaţa seminţelor de consum pentru a se asigura un cadru legislativ general de reglementare a acestui domeniu.
Propunerea legislativă face parte din categoria legilor ordinare. 
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              
PREŞEDINTE,                                SECRETAR, 
        Nini SĂPUNARU
                    Costel ŞOPTICĂ
Întocmit:  Consilier dr.  Gabriela Amalia  Ciurea

